KOMISIJOS REGLAMENTAS (EB) Nr. 1581/2004
2004 m. rugpjūčio 27 d.
iš dalies pakeičiantis Reglamentą (EB) Nr. 1639/2001, nustatantį Bendrijos minimalią ir išplėstinę duomenų rinkimo žuvininkystės sektoriuje programą bei nustatantį išsamias Tarybos reglamento (EB) Nr. 1543/2000 taikymo taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 2000 m. birželio 29 d. Tarybos reglamentą (EB) Nr. 1543/2000, nustatantį duomenų, būtinų Bendrijos bendrosios žuvininkystės politikos vykdymui, rinkimo ir tvarkymo sistemą (1), ypač į jo 5 straipsnio 1 dalį ir 8 straipsnio 1 dalį,
kadangi:
(1)
Pagal atitinkamas nacionalines programas patvirtinus imčių atrankos laive programą, turėtų būti užtikrinama galimybė patekti į laivus imtims atlikti. Todėl, kad būtų išvengta subjektyvių vertinimų, visuose laivuose turėtų būti priimami ant denio dirbantys stebėtojai.
(2)
Būtina užtikrinti geresnę atgaivinamų rūšių ir giluminių rūšių žuvų imčių atrankos kokybę, kad būtų galima geriau pažinti šiuos žuvų išteklius.
(3)
Kartu su Žuvininkystės mokslo, technikos ir ekonomikos komitetu (toliau - STECF) atlikus valstybių narių žvejybos pastangų kiekių (angl. Catch per unit of effort, toliau - CPUE) duomenų, surinktų 1995-2000 m., ataskaitų analizę, sukuriamas tam tikras pagrindas, kuriuo remiantis galima bus apibendrinti ateityje surinktus CPUE duomenis.
(4)
Remiantis patirtimi, įgyta 2002 metais pirmą kartą renkant duomenis, ir atsižvelgus į STECF rekomendacijas būtina numatyti tam tikrus Komisijos reglamente (EB) Nr. 1639/2001 (2) nustatytų išsamių duomenų rinkimo rekomendacijų techninius pakeitimus, ypač žuvų išteklių pavadinimų ir imčių ėmimo ilgiui ir amžiui nustatyti strategijos.
(5)
Todėl Reglamentas (EB) Nr. 1639/2001 turėtų būti atitinkamai iš dalies pakeistas.
(6)
Šiame reglamente numatytos priemonės atitinka Žuvininkystės ir akvakultūros vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1639/2001 iš dalies keičiamas taip:
1)
3 straipsnis iš dalies keičiamas taip:
a)
pirmosios pastraipos c punktas keičiamas taip:
„c)
jei tai imčių paėmimas, išsamus naudotos strategijos ir taikytų statistinių įvertinimų aprašymas, iš kurio būtų įmanoma nustatyti tikslumo lygius ir sąnaudų bei tikslumo santykį; šiame aprašyme taip pat pateikiamas vertinamo parametro numatomas tikslumo lygis; šie apskaičiavimai yra pateikiami ir galutinėje ataskaitoje formatu, kurį Komisija nustato pasitarusi su STECF.“
b)
antroji pastraipa išbraukiama.
c)
papildoma tokiu punktu:
„e)
jeigu tai imčių paėmimas, nacionalinėse programose numatytos programos turi užtikrinti, kad reikiamus duomenis rinktų tinkamai paskirti stebėtojai, kad tokiems stebėtojams būtų leista patekti į denį ir kad žvejybinių laivų kapitonai su jais bendradarbiautų, kaip apibrėžta Tarybos reglamento (EB) Nr. 2371/2002 22 straipsnio 1 dalies d punkte (3).
2)
Priedas yra iš dalies pakeičiamas pagal šio reglamento I priedą.
3)
Priedėliai yra iš dalies pakeičiami pagal šio reglamento II priedą.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugpjūčio 27 d.